lflage/wiki-talks huggingface dataset:
பேச்சு:ச. இராமதாசு

message: கட்டுரையில் மருத்துவர் இராமதாஸ் என எழுதுவதே சரி. கலாநிதி என்பதற்கு இணையான தமிழக வழக்கு, முனைவர் என்பதாகும். --மா. செல்வசிவகுருநாதன் (பேச்சு) 16:35, 15 ஏப்ரல் 2014 (UTC)
ஆங்கிலத்தில் Dr. S. Ramadoss என்று இருந்தது அதனையே கலாநிதி. இராமதாஸ் என்று எழுதினேன். கலாநிதி அல்லது முனைவர் பட்டம் பெற்றவர்களுக்குத்தானே பெயரின் முன்பு Dr. என இடுவார்கள். இவர் ஒரு மருத்துவர் என்றும் முதல் வரியில் உள்ளது. எனக்குச் சிறிது சந்தேகமாக உள்ளது.--ஸ்ரீகர்சன் (பேச்சு) 17:14, 15 ஏப்ரல் 2014 (UTC)
மருத்துவருக்காக வழங்கப்பட்ட Dr. பட்டமா அல்லது ஆய்வறிக்கை தாக்கல் செய்து பெறப்பட்ட முனைவர் பட்டமா என்பதனை தெளிவாக அடையாளப்படுத்தும் பொருட்டு, தமிழகத்தில் மருத்துவர் சுப்ரமணியம், முனைவர் சுப்ரமணியம் எனக் குறிப்பிடுவர். அந்த வகையில் பாமக நிறுவனர் இராமதாசை, மருத்துவர் இராமதாஸ் என்றே அக்கட்சியினர் குறிப்பிடுகிறார்கள். --மா. செல்வசிவகுருநாதன் (பேச்சு) 17:37, 15 ஏப்ரல் 2014 (UTC)
விளக்கமளித்தமைக்கு நன்றி. கட்டுரையிலும் அவ்வாறே மாற்றிவிடுகின்றேன்.--ஸ்ரீகர்சன் (பேச்சு) 17:57, 15 ஏப்ரல் 2014 (UTC)

message: இவரது பெயர் ச. ராமதாஸ் என்றும் ச. இராமதாசு என்றும் பா.ம.க இணையத்தளத்தில் காணப்படுகிறது. ஆயினும் முதன்மைப் பக்கப்படத்தில் ச. இராமதாசு என்றே உள்ளது. கோபி (பேச்சு) 18:14, 15 ஏப்ரல் 2014 (UTC)
thread_title: பெயர்
பேச்சு:ஐரோப்பிய ஆணையம்

message: I'm getting a caption like this on top of my article ->
'இந்த கட்டுரை எந்த பகுப்பிலும் சேர்க்கப்படவில்லை. சரியான பகுப்புகள் தெரிந்தால் சேர்த்து உதவுங்கள்.'
Someone please help me to solve this issue. Thank you.

message: How to convert an article into a featured or good article ?
thread_title:  Making a Featured Article
பகுப்பு பேச்சு:காலக்கெடு உள்ள நீக்கப்பட வேண்டிய பக்கங்கள்

message: *மூன்று வரி உள்ள கட்டுரைகள் எந்தக் கொள்கையின் அடிப்படையில் நீக்கல் வார்ப்புரு சேர்க்கப்பட்டன என்று தெரியப்படுத்தவும்.  நன்றி.  --Natkeeran (பேச்சு) 20:51, 15 ஏப்ரல் 2014 (UTC)
*வளர்ந்துவரும் நம் இணையத்தமிழ் சமூகத்தில், இதுபோல பொதுத்திட்டங்களில் எழுதுபவர்களை நாம் ஊக்குவிக்க வேண்டும். எனவே, கட்டுரை உருவாக்குனர்களுக்கு, மேம்படுத்த வேண்டுகோள்களை தொடர்ந்து முன்வைக்கலாம். நீக்குதல் சிறந்த கொள்கையல்ல. அது நம் சமூக வளர்ச்சிக்கு தடைகளையே ஏற்படுத்தும். அடிக்கடி இங்கு ஆவியில் இருந்து எடுத்துக்காட்டுகள் காட்டப்படுகின்றன. அங்கும் இதுபோல பல்லாயிரகணக்கான குறுங்கட்டுரைகள் பேணப்படுவதை எண்ணவும்.--≈ த♥உழவன் ( கூறுக )  02:14, 20 ஏப்ரல் 2014 (UTC)
* வார்ப்புருவை இடும்போது கட்டுரை தொடங்கியவருக்கு தனிச் செய்தி அனுப்பினால் அக்கட்டுரையை அவர் மேம்படுத்த வாய்ப்பிருக்கிறது. மேலும் நான் எழுதிய ஜிசாட்-8 கட்டுரை நீக்கப்பட்டது வருத்தமளிக்கிறது. அறிவியல் கட்டுரைகளையும் நீக்க வேண்டுமா என்ன? தொடக்க காலத்தில் எழுதிய சில கட்டுரைகள் சரியான விக்கி விதிகளுடன் பொருந்தாமல் இருக்கலாம். அவற்றை மேம்படுத்தக் கட்டுரையைத் தொடங்கியவருக்கு வாய்ப்பளிக்கலாம். மேலும் நான் எழுதிய எல்லாக் கட்டுரையும் எனது கவனிப்புப் பட்டியலில் இல்லை. எனவே வார்ப்புரு இட்ட தகவலும் தெரிவதில்லை. :( --ஆர்.பாலா (பேச்சு) 02:52, 6 சூன் 2014 (UTC)
replies: text: ஆர்.பாலா, ஜி சேட்-8 கட்டுரையை மீட்டுள்ளேன். இப்போது நீங்கள் அதனை மேம்படுத்தலாம். போதிய உள்ளடக்கம் இல்லை என்று நீக்குவது அனைத்துத் துறைகளுக்கும் பொருந்தும். எனினும், நீக்குவதற்கு முன் அதனை மேம்படுத்த முனைவது வரவேற்கத்தக்கது. சில வேளை, கட்டுரைகளை உருவாக்கியவரின் பக்கத்தில் தகவல் தருவது குறை கூறுவதாக புரிந்து கொள்ளப்படுகிறது என்பதையும் கவனிக்க வேண்டி இருக்கிறது. --இரவி (பேச்சு) 03:39, 6 சூன் 2014 (UTC)
replies: text: : இன்று காலை மீண்டும் புதியதாக ஜிசாட்-8 கட்டுரையை எழுதிவிட்டேன். எனவே இதை நீக்கிவிடலாம் :) நன்றி. --ஆர்.பாலா (பேச்சு) 03:48, 6 சூன் 2014 (UTC)
replies: text: :: ஓ.. சரி. மீண்டும் கட்டுரையை நீக்கிவிட்டேன் :( --இரவி (பேச்சு) 03:54, 6 சூன் 2014 (UTC)

message: பின்வரும் மூன்று கட்டுரைகளையும் மீட்டுத் தர இயலுமா? மேலும் பெரும்பாலான கட்டுரைகளை நான் கவனிப்புப் பக்கத்தில் வைக்கவில்லை. அவைகள் குறைந்த உள்ளடக்கம் காரணமாய் நீக்கப்படவும் விரும்பவில்லை. என்னால் அவற்றை மேம்படுத்த இயலும். முடியுமெனில் எனக்குத் தனிச் செய்தியில் அவற்றைத் தெரிவித்துச் சற்று அவகாசம் கொடுத்தால் கண்டிப்பாக மேம்படுத்துவேன். நன்றி.
மீட்டுத் தரவேண்டிய கட்டுரைகள்,
* கட்டுரை1
* கட்டுரை 2
* கட்டுரை 3
நன்றி இரவி --ஆர்.பாலா (பேச்சு) 03:57, 6 சூன் 2014 (UTC)
replies: text: ! முதன்மை முக்கியத்துவம் தந்து, இக்கட்டுரைகளை முடித்துவிடுமாறு அன்புடன் கேட்டுக் கொள்கிறேன். --மா. செல்வசிவகுருநாதன் (பேச்சு) 04:26, 6 சூன் 2014 (UTC)
replies: text: : நன்றி செல்வகுருநாதன் மூன்று கட்டுரைகளையும் மேம்படுத்தியுள்ளேன். --ஆர்.பாலா (பேச்சு) 02:52, 7 சூன் 2014 (UTC)
replies: text: ::மிக்க மகிழ்ச்சி, ஆர்.பாலா. தங்கள் செயற்பாட்டால் உந்தப்பட்டு விக்கிப்பீடியா:கட்டுரை மீட்பு வேண்டுகோள்கள் பக்கம் தொடங்கி இருக்கிறேன். நன்றி.--இரவி (பேச்சு) 04:33, 7 சூன் 2014 (UTC)
replies: text: ::: மிகவும் நல்ல விசயம் இரவி. அப்படியே நீக்கப்பட்ட கட்டுரைகளின் முழுப் பட்டியல் சுட்டியை இப்பக்கத்தில் இணைத்தால் வசதியாகவும் உதவியாகவும் இருக்கும். நன்றி. --ஆர்.பாலா (பேச்சு) 04:59, 7 சூன் 2014 (UTC)
thread_title: வேண்டுகோள்
பேச்சு:பாண்டியகுல சத்திரிய நாடார் உறவின்முறை

message: மதுரை நாயக்கர்கள் மற்றும் சுல்தானியர்களால் தோற்கடிக்கப்பட்டு திருநெல்வேலி மற்றும் கன்னியாகுமரி மாவட்டங்களில் தஞ்சம் புகுந்த பாண்டிய மன்னர் வழிவந்தோர் தான் நாடார் இன மக்கள். இங்கு நடக்கும் வைகாசித் திருவிழாவின் ஆறாம் நாளில் ஈசனின் திருவிளையாடற்களுள் ஒன்றான சமணர் கழுவேற்றமும் 64 நாயன்மார்களாக நாடார் இன மக்கள் வேடம் தரித்து நடத்துவர். மேலும் தங்களது அறக்கட்டளையின் பெயரில் பாண்டியகுலம் என சேர்த்து பாண்டியகுல சத்திரிய நாடார் என்று வைத்தனர்.
--ரத்தின சபாபதி (பேச்சு) 21:20, 16 ஏப்ரல் 2014 (UTC)
thread_title:  பெயர்க் காரணம் 

message: ரத்தின சபாபதி, அறக்கட்டளை தொடர்பான தகவல் தவிர மற்றனைத்தும் பொருத்தமான வேறு கட்டுரைக்குத் தக்க சான்றுகளுடன் பெயர்க்க வேண்டும். அறக்கட்டளையின் குறிப்பிடத்தக்கமை, செயற்பாடுகள் குறித்த சான்றுகள் தேவை. இவற்றைச் சேர்க்கா பட்சத்தில், உரிய பகுதிகள் கட்டுரையில் இருந்து நீக்கப்படலாம்.--இரவி (பேச்சு) 19:44, 11 ஆகத்து 2014 (UTC)
thread_title:  கட்டுரையின் உள்ளடக்கம் 

message: பல புதிய தகவல்கள் கட்டுரையாக எழுத வேண்டியுள்ளது RAJU DON S (பேச்சு) 14:11, 29 சூன் 2021 (UTC)
thread_title:  தவறுகள் திருத்தம் தொடர்பாக
பேச்சு:கே. டி. கே. தங்கமணி

message: கே.டி.கே தங்கமணியும் இந்திரா காந்தியும் சட்டப்படிப்பை ஒன்றாக இலண்டனில் படித்ததாக கூறப்படுகின்றது (செவிவழிச் செய்தி). இது உண்மையா?
--ரத்தின சபாபதி (பேச்சு) 14:31, 17 ஏப்ரல் 2014 (UTC)
thread_title:  படிப்பு 

message: கே.டி.கே. தங்கமணி (எ) தங்கமணி நாடார்  என்று கட்டுரையில் உள்ளது . பல கோப்புகளைப் பார்த்து விட்டேன் .1 2 அவரது பெயர் கே.டி.கே. தங்கமணி என்றே கூறப்பட்டுள்ளது . மேலும் அவர் இன்ன சாதியை சார்ந்தவர் என்று தகுந்த ஆதாரங்களை இட்டு கூறுவதை நான் குறை கூறவில்லை . ஆனால் , அவரது பெயருக்குப் பின்னால் இது நாள் வரை அவரே இடாத சாதிப் பெயரை நாம் எப்படி இணைக்க முடியும் .  --Commons sibi (பேச்சு) 09:42, 16 ஆகத்து 2014 (UTC)
thread_title:  ''கே.டி.கே. தங்கமணி (எ) தங்கமணி நாடார்'' தொடர்பாக
பேச்சு:நைதரசனீரொட்சைடு

message: நைதரசனீர் ஒக்சைடு என்பது தவறு. இங்கே நைதரசன் ஒன்றும் ஒட்சிசன் இரண்டும் உள்ளன. இரட்டையைக் குறிக்கும் ஈர் என்ற சொல் ஒட்சிசனுடனேயே இணைய வேண்டும். ஆதலின், நைதரசனீரொட்சைடு என்று சேர்த்தோ நைதரசன் ஈரொட்சைடு என்று பிரித்தோ எழுதப்பட்டாக வேண்டும்.--பாஹிம் (பேச்சு) 04:00, 19 ஏப்ரல் 2014 (UTC)
        ஏற்றுக் கொள்கிறேன். மேலுள்ள இரண்டில் எத்தலைப்பை இடலாம்?--G.Kiruthikan (பேச்சு) 06:22, 19 ஏப்ரல் 2014 (UTC)
thread_title: தலைப்பு
பேச்சு:கண்டுபிடிப்புச் சித்தாந்தம்

message: இச் சிந்தாந்தம் எந்த ஐரோப்பிய, குடியேற்றவாத, கிறித்தவ அரனைச் கொண்ட நாடுகள் அமெரிக்க நிலப்பரப்புக்களைக் "கண்டுபிடித்தனவோ", அவற்றுக்கே அந்த நிலங்கள் அல்லது நாடுகள் சொந்தம் என்று நிலைநாட்டுகிறது.
"இச் சிந்தாந்தம் ஐரோப்பிய கிறித்தவ அரசின் ஆட்சியின் கீழ் இல்லாத மக்கள் வாழும் அமெரிக்க நிலப்பரப்புக்களை முதலில் கண்டறிந்து குடியேறியவரின் நாட்டுக்கே அந்த நிலங்கள் அல்லது நாடுகள் சொந்தம் என்று நிலைநாட்டுகிறது."
முதல் இருந்த வரையறையில் என்ன குறைபாடு என்று தெரியவில்லை, ஆனால், புதிய வரையறையில் பொருள் தெளிவாக இல்லை.  நிச்சியமாக "முதலில் கண்டறிந்து குடியேறியவரின் நாட்டுக்கே அந்த நிலங்கள் அல்லது நாடுகள் சொந்தம்" என்பது முதற்குடிமக்களுக்கு அல்லவா அந்த நாடுகள் சொந்தம் என்று கூறுவது போல் உள்ளது.--Natkeeran (பேச்சு) 13:50, 21 ஏப்ரல் 2014 (UTC)
replies: text: நற்கீரன், "Title to lands lay with the government whose subjects explored and occupied a territory whose inhabitants were not subjects of a European Christian monarch. " - இதன் மொழிபெயர்ப்பாக தானே இச்செற்றொடர் அமைய வேண்டும்?
# ஒரு ஐரோப்பிய அரசின் ஆட்சியின் கீழ் இல்லாத மக்கள் வாழும் நாடுகளுக்கு மட்டுமே இச்சட்டம் பொருந்தும் என்பது முதல் சொற்றொடலில் குறிக்கப்படவில்லை.
# மாறாக கண்டுபிடிப்பவர் ஐரோப்பிய, குடியேற்றவாத, கிறித்தவ அரனின் ஆட்சியின் கீழ் வாழ்பவராக இருத்தல் வேண்டும் என்பதுபோல முதல் செற்றொடர் அமைந்துள்ளது.

text: நீங்கள் இரண்டாம் செற்றொடரில் குறித்துள்ள பிழை அல்லது தெளிவற்றத்தண்மை சரியே. ஆயினும் அத்தகைய தெளிவற்றத்தண்மை மூல சொற்றொடரிலேயே இருக்கின்றதே! மேலும் இச்சட்டத்தின்படி முதற்குடிமக்கள் ஒரு நாடாகவோ அல்லது அரசாகவோ கருதப்படுவதில்லை. அவர்களுக்கு குடியிருக்கும் உரிமை மட்டுமே கொண்டவராக கருதப்படனர்.
--ஜெயரத்தின மாதரசன் \உரையாடுக 05:17, 25 ஏப்ரல் 2014 (UTC)
replies: text: :: இச் சிந்தாந்தம் ஐரோப்பிய கிறித்தவ அரசின் ஆட்சியின் கீழ் இல்லாத மக்கள் வாழும் அமெரிக்க நிலப்பரப்புக்களை எந்த ஐரோப்பிய, கிறித்தவ, குடியேற்றவாத நாட்டு மக்கள் முதலில் சொந்தம் கொண்டாடுகிறார்களோ, அவர்களின் அரசுக்கே அந்த நாடு செந்தம் என்று நிலைநாட்டுகிறது.  --Natkeeran (பேச்சு) 16:44, 25 ஏப்ரல் 2014 (UTC)
replies: text: ::: --ஜெயரத்தின மாதரசன் \உரையாடுக 15:04, 27 ஏப்ரல் 2014 (UTC)
thread_title:  வரையறையில் பொருள் மாற்றம்
பேச்சு:அப்பாக்குட்டி சின்னத்தம்பி

message: ிஇக்கட்டுரையிற் குறிப்பிடப்பட்டிருக்கும் இவரது நூலான பிரயோக உடற்றொழிலியற் சொற்றொகுதி என்பதை எங்கு பெறலாம் என்னும் விபரத்தை யாராவது எனக்கு அறியத் தந்தால் மிக்க உதவியாக இருக்கும்.--பாஹிம் (பேச்சு) 03:10, 23 ஏப்ரல் 2014 (UTC)
replies: text: நூலகத்தில் உள்ளது. தொடுப்பு கட்டுரையில் தரப்பட்டுள்ளது.--Kanags \உரையாடுக 11:23, 20 சனவரி 2020 (UTC)
நன்றி, கனகு.--பாஹிம் (பேச்சு) 11:30, 20 சனவரி 2020 (UTC)
thread_title: வேண்டுகோள்
பேச்சு:நூக்

message: இதற்கு ஏன் நீக்கல் வார்ப்புரு இடப்பட்டது என்பதை விளங்கிக் கொள்ள இயலாமல் உள்ளது.  --Natkeeran (பேச்சு) 20:39, 24 ஏப்ரல் 2014 (UTC)
replies: text: நற்கீரன், கட்டுரையில் தகவல் பெட்டி இல்லை. நகரத்தில் புவியிடக்கூறுகள் போன்ற அடிப்படை தகவல் இல்லை. கட்டுரை ஒரு கிலோ பைட்டுக்குக் கீழே உள்ளது. அண்மையில், இது போன்று நீக்கல் வார்ப்புரு இடப்பட்ட கட்டுரைகள் சிறப்பான முன்னேற்றம் கண்டுள்ளன என்ற அடிப்படையில் இக்கட்டுரையும் முன்னேற்றம் காண வேண்டும் என்ற நோக்கிலேயே நீக்கல் வார்ப்புரு இட்டிருக்கிறேன். நன்றி.--இரவி (பேச்சு) 20:46, 24 ஏப்ரல் 2014 (UTC)
replies: text: :: முன்னேற்றம் காண வேண்டும் என்ற நோக்கில் நீக்கல் வார்ப்புரு நீங்கள் இன்றும் சேர்க்கலாம்.  பின்னர் மறந்துவிட, இவை நீக்கப்படுவதற்கான வாய்ப்புக்கள் அதிகம்.  ஆகையால்தான் நீக்கல் வார்ப்புருவை மிகவும் அவதானமாகப் பயன்படுத்தவும்.  --Natkeeran (பேச்சு) 20:52, 24 ஏப்ரல் 2014 (UTC)

message: கிணற்றைக் காணோம். வார்ப்புருவைத் தோண்டினால் கண்டுபிடிக்கலாம்.--இரவி (பேச்சு) 14:41, 11 மே 2014 (UTC)
replies: text: இரவி, உங்கள் கருத்து விக்கி நடைமுறைக்கே முரணானது. தனிக் கட்டுரைகளாக இருப்பதில் உங்களுக்கு என்ன பெரிய சிக்கல்? இதனால் என்ன பாதகம்? ஒரு குறிப்பிட்ட தலைப்பில் கூகிகில் தேடி, அக் கட்டுரைத் தலைப்பில் விக்கிக் கட்டுரை இருந்தால் அது கூகிளில் கூடிய இலகுவாகக் கிடைக்கும். இதையே ஒரு பிரச்சினையாக அணுகுகிறீர்கள். ஒரு குறுங்கட்டுரை ஏன் எரிச்சலுக்கு உரிய விடயம் ஆக அமைகிறது? குறுங்கட்டுரைகள் விரிவுபட வேண்டும் என்று நீங்கள் கருதினால், ஏன் ஒரு சிறிய நேரத்தையாவாது அவற்றை மேம்படுத்தும் பணியில் செலவிடக் கூடாது?

text: கிணறு தோண்டுவதற்கு இடமிருந்தால் தானே தோண்ட முடியும்? நீங்கள் நிலத்தினையே அழிக்கிறீர்கள். பிறகு எப்படிக் கிணறு தோண்ட முடியும்? வழமை போல இணக்க முடிவு எடுத்துச் செய்யவும். கோபி (பேச்சு) 15:04, 11 மே 2014 (UTC)
replies: text: : கோபி, கிணறு காணாமல் போனதாக வடிவலு சொன்ன நகைச்சுவையைச் சரியாகப் புரியவைக்காமல் பயன்படுத்தி விட்டேனோ :(  கட்டுரையில் ஏற்கனவே 8 கிலோ பைட்டு அளவுக்குத் தகவல் உள்ளது. ஆனால், கட்டுரையில் பயன்படுத்தியுள்ள வார்ப்புருவில் உள்ள கோளாறால் முழுப்பக்கமும் மறைந்துள்ளது. இதனைத் தீர்க்க முயன்று பார்த்து, சிக்கல் புரிபடாததால், இந்த வார்ப்புருச் சிக்கலை சரி செய்ய உதவி கோரி ஒரு கவன ஈர்ப்பாகவே முந்தைய தகவலை இட்டேன். இனி நேரடியாக செய்திகளை உள்ளிடுகிறேன். நன்றி.--இரவி (பேச்சு) 15:19, 11 மே 2014 (UTC)
இரவி, நானும் நகைச்சுவையாகவே கருத்திட்டேன். கருத்து இக்கிணற்றை மட்டும் பற்றியதல்ல. :) நன்றி. கோபி (பேச்சு) 15:32, 11 மே 2014 (UTC)

text: கோபி, சப்பா.. இப்பவே கண்ணைக் கட்டுதே.. எதுனாலும் உள்குத்து இல்லாம நேரடியாவே குத்துங்க :) --இரவி (பேச்சு) 15:38, 11 மே 2014 (UTC)
விக்கி ஒரு அரட்டை அரங்கம் அல்ல நிர்வாகிகளே--யாழ்ஸ்ரீ (பேச்சு) 16:39, 11 மே 2014 (UTC)

text: யாழ்ஸ்ரீ, இடித்துரைத்தமைக்கு நன்றி. சூழ்நிலையின் இறுக்கத்தைத் தளர்த்த சில வேளை நகைச்சுவை உதவும். ஆனால், இது முற்று முழுதான அரட்டையாக நீளாமல் பார்த்துக் கொள்வோம். நன்றி.--இரவி (பேச்சு) 18:31, 11 மே 2014 (UTC)
thread_title:  கிணற்றைக் காணோம் :)
பேச்சு:மணியம்மை

message: இவர் பிறந்த வருடம் தெளிவாக இல்லை, இவர் பிறந்த வருடம் 1917ஆ அல்லது 1920 ஆ?? இந்த சான்றில் 1917 என்றும், இதில் 1920 என்றும் உள்ளது. இதில் எது சரியானது??-- கௌதம் 💓 சம்பத் (பேச்சு) 14:27, 6 மே 2020 (UTC)
thread_title:  பிறந்த வருடம்
பேச்சு:திரிபுக் கொள்கை விசாரணை

message: இக்கட்டுரையில் "சமயத்துறப்பு விசாரணை" என்னும் சொல் முறை "inquisition" என்பதன் தமிழாக்கமாகத் தரப்பட்டுள்ளது. "Inquisition of heresies (heretics)" என்ற மத்தியகால அமைப்பு சமயத்துறப்பு பற்றியது அல்ல, தவறான (சமயக்) கொள்கை பற்றியது. (கிறித்தவ) சமயம் சார்பான தவறான கொள்கையை "திரிபுக் கொள்கை" என்று கூறுவது வழக்கம். அதாவது, வழக்கமாக ஏற்கப்பட்ட கொள்கையிலிருந்து "திரிந்த" கொள்கை என்பது பொருள். எனவே இக்கட்டுரைத் தலைப்பை "திரிபுக் கொள்கை விசாரணை" என்று மாற்றுவது பொருத்தமாய் இருக்கும்.--பவுல்-Paul (பேச்சு) 22:41, 30 ஏப்ரல் 2014 (UTC)
thread_title: கட்டுரைத் தலைப்பு மாற்ற வேண்டுகோள்
பேச்சு:மே 2014 சென்னை மத்திய தொடர்வண்டி நிலைய குண்டுவெடிப்பு

message: தலைப்பினை மே 2014 சென்னை சென்ட்ரல் ரயில் நிலைய குண்டுவெடிப்பு என மாற்றலாமா? --மா. செல்வசிவகுருநாதன் (பேச்சு) 03:51, 1 மே 2014 (UTC)
thread_title: Untitled
பேச்சு:பரேட்டோ கொள்கை

message: பயன் என்பது எளிய சிறிய சொல். உபயோகம் என்பது ஏறத்தாழ இரு மடங்கு நீளமானது. மேலும் "-படுத்தி" என்றெல்லாம் சேர்க்கும் பொழுது இன்னும் நீளும். பயன், பயன்பாடு, பயன்பாட்டு-, பயனாளி, பயனர், பயன்கூட்டி, பயனளி, பயன்சேர்ப்பி, பயன்முக (applied, practical), பயன்தேர்ந்து, பயன்தேராமல், வெட்டிப்பயன், பயனில்லா, உறுபயன், தேர்பயன், கடைப்பயன், சிறுபயன், குறுபயன், பெரும்பயன், பயனருகிய, விளைபயன், நற்பயன், செம்பயன், புதுப்பயன், மெய்ப்பயன், பயன்மை, விரிபயன் என்று ஏராளமான முறைகளில் விரிந்து பயனளிக்ககூடிய சொல். உபயோகம் இப்படிப் பயனளிக்ககூடிய, விரிவடையக்கூடிய சொல் அல்ல. உபயோகம் என்பது சமசுக்கிருதச்சொல் என்பதால் அப்படி சொல்லவில்லை. தமிழ்ச்சொல்லின் பயன்பாடு சிறப்பானாது, வளம் கூட்டுவது. அதனால் எல்லா இடத்திலும் உபயோகம் என்னும் சொல்லை நீக்கப் பரிந்துரைக்கவில்லை. தவறாக நினைக்க வேண்டாம். பல இடங்களில் இருக்கட்டும், ஆனால் பயன், பயன்பாடு, என்னும் சொற்களைப் பயன்படுத்தப் பரிந்துரைக்கிறேன். --செல்வா 02:05, 1 ஆகஸ்ட் 2009 (UTC)
replies: text: இனி இந்த சொல்லை எனது கட்டுரைகளில் தவிர்க்கிறேன்.--கார்த்திக் 07:59, 1 ஆகஸ்ட் 2009 (UTC)
replies: text: :கருதியதற்கு நன்றி கார்த்திக்; தவிர்க்க வேண்டும் என்பதற்காகக் கூறவில்லை. பயன் என்னும் சொல்லையும் பயன்படுத்துங்கள். விரிவடையக்கூடிய சொல், மற்ற தமிழ்ச்சொற்களோடு இணங்கி இயையக் கூடிய சொல் என்னும் கருத்தைப் பகிரவே குறிப்பிட்டேன். நன்றி.--செல்வா 19:06, 1 ஆகஸ்ட் 2009 (UTC)
thread_title:  உபயோகப்படுத்தி x பயன்படுத்தி 

message: நற்கீரன் நக்கீரன், நீங்கள் வில்ஃவிரெடோ பரெட்டோ (Vilfredo Pareto) அவர்களின் கருத்தைச் சொல்கின்றீர்கள் என நினைக்கின்றேன். இத்தாலியராகிய இவர் பெயரை பரெட்டோ அல்லது பரிட்டோ என்று கூற வேண்டும் என நினைக்கின்றேன். இத்தாலிய மொழி ஒலிப்பொழுக்கம் உள்ள மொழி. முதல் அசை ப என்பது சரியாக இருக்கும். --செல்வா 14:54, 7 ஏப்ரல் 2010 (UTC)
Pareto என்னும் இத்தாலியச் சொல் குறில்-நெடில்-நெடில் என ஒலிக்கும். எனவே தமிழில் பரேற்றோ என்பது பொருத்தமாகலாம்.--George46 15:32, 7 ஏப்ரல் 2010 (UTC)
replies: text: மிக்க நன்றி. பரேட்டோ என்று எழுதலாமா? நான் பரீட்டோ என்றும் சொல்லக் கேட்டுள்ளேன் (ஆனால் அது சரியான ஒலிப்பாக இல்லாமல் இருக்கலாம்)--செல்வா 16:20, 7 ஏப்ரல் 2010 (UTC)
ஈ ஒலியை விட ஏ ஒலி இத்தாலிய பலுக்கலுக்கு இசைவானது. ஆங்கிலப் பாணியில் ஈ ஒலிப்போர் உண்டு. ட் ஒலி சிறிது கடினமாய் இருக்கும். எனவே ற் மெல்லொலி சிறப்பு எனத் தோன்றுகிறது. வணக்கம். --George46 16:35, 7 ஏப்ரல் 2010 (UTC)

text: ஆம் இந்த ட் <-> ற் பல கருத்துகள் உள்ளன. இலங்கைத் தமிழர்களும், மலையாளிகளும், குமரி மாவட்டத் தமிழர்களில் சிலரும் ற்ற என்பதனைப் பயன்படுத்துகின்றார்கள். பீற்றர், பரேற்றோ என்பன இப்படியான ஒரு முறையே. நாவளை ஒலியாகிய ட் முற்றிலும் பொருத்தமானதல்ல, ஆனால் ஆங்கில t வுக்கு ஈடாகப் பல இடங்களில் பயன்படுகின்றது (திரிபு எனினும்). இக்கருத்துகளை இங்கு பலரும் அறிவர். எனக்கு பரேட்டோ என்று இருந்தாலும் பரேற்றோ என்று இருந்தாலும் ஒன்றே, ஆனால் முதல் எழுத்துப் பெயர்ப்பு கூடுதலான தமிழர்களால் ஏற்கப்படுவது.--செல்வா 16:50, 7 ஏப்ரல் 2010 (UTC)
உங்கள் கருத்துக்கு முற்றும் உடன்படுகின்றேன்.--George46 17:40, 7 ஏப்ரல் 2010 (UTC)

text: நன்றி.
thread_title: பரெட்டோ

message: பவுல் லி. வறுவேல் (George46) பரிந்துரைத்தவாறு தலைப்பை மாற்றியுள்ளேன். --செல்வா 13:56, 19 ஏப்ரல் 2010 (UTC)
பகுப்பு:சொல் பற்றிய உரையாடல்கள்
thread_title: தலைப்பு மாற்றம்
பேச்சு:ஔரங்கசீப்

message: ஔரங்கசீப் என்ற ஓரெழுத்தாக எழுதாமல், 'அவு' என்று  மூன்று எழுத்துருக்களாக ஏன் பயன்படுத்த வேண்டும்? காரணம் அறிய ஆவல்?--≈ த♥உழவன் ( கூறுக )  01:46, 6 மே 2014 (UTC)
replies: text: தமிழில் 'ஔ' என்ற ஒரே எழுத்து இருக்கும் போது, அதன் ஒலிப்பை 'அவு' என்று எழுதுவது தவறு என்பதால் தலைப்பை மாற்ற  உள்ளேன். மாற்றுக் கருத்து இருப்பின் தெரியப்படுத்தவும்.--≈ த♥உழவன் ( கூறுக )  03:22, 10 சூன் 2014 (UTC)
replies: text: :தகவலுழவன் கருத்தோடு உடன்படுகிறேன். ஔ என எழுதுவதே சரி. நன்றி. --ஆர்.பாலா (பேச்சு) 05:14, 10 சூன் 2014 (UTC)
thread_title: Untitled
பேச்சு:காழ்க் குழற்போலி

message: Tracheid என்பது குழற்போலி என்பதையே குறிக்க வேண்டும். குழற்போலி என்ற பதமே இலங்கையில் பயன்படுத்தப்படுகின்றது. காழ்க்கலன் என்பது xylem vessel என்னும் இன்னொரு காழ்க்கூறையே குறிக்கின்றது.
ஆதாரம்:-
* காழ் கட்டுரை. (இக்கட்டுரையை நான் உருவாக்கவில்லை. எனவே இதனை ஆதாரமாக வழங்கலாம்)
* http://www.nie.sch.lk/ebook/t12tim92.pdf என்ற இணையத்தளத்தைச் சொடுக்கவும்.
--G.Kiruthikan (பேச்சு) 10:06, 6 மே 2014 (UTC)
replies: text: தலைப்பு மாற்றப்பட்டுவிட்டது.--கலை (பேச்சு) 06:22, 12 சூன் 2014 (UTC)
thread_title: தலைப்பை மாற்றுவதற்கான பரிந்துரை
பேச்சு:காழ்க்கலன் மூலகம்

message: தலைப்பை காழ்க்கலன் என மாற்றப் பரிந்துரைக்கின்றேன்.
ஆதாரம்:-
* காழ் கட்டுரை
* http://www.nie.sch.lk/ebook/t12tim92.pdf இணையத்தள புத்தகம் (ஆசிரியர் அறிவுரை வழிகாட்டி).--G.Kiruthikan (பேச்சு) 10:09, 6 மே 2014 (UTC)
replies: text: தலைப்பு மாற்றப்பட்டுள்ளது.--கலை (பேச்சு) 06:22, 12 சூன் 2014 (UTC)
thread_title: தலைப்பை மாற்றுவதற்குப் பரிந்துரை
பேச்சு:மெசொப்பொத்தேமியா

message: தலைப்பு மெசப்பத்தேமியா  ( Mesopotamia (/ˌmɛsəpəˈteɪmiə/,) என்றிருந்தால் ஒலிக்க எளிதாக இருக்கும், ஆங்கில ஒலிப்புக்கு நெருக்கமாகவும் இருக்கும். தமிழில் மெசோப்போ- என ஒலிப்பது இயல்பாக இல்லை. அதாவது உயிரெழுத்துகளுடன் உள்ள அசைகள்  தமிழில் இயல்பாக அமையவேண்டும்.  எடுத்துக்காட்டாக வராணசி என்பது ஊர்ப்பெயராயினும் தமிழில் வாரணாசி என்றெழுதுவது மரபு. எனவே மெசபத்தேமியா அல்லது மெசப்பத்தேமியா என்று தலைப்பை மாற்றுவது நன்றாக இருக்கும்.--செல்வா (பேச்சு) 06:03, 17 அக்டோபர் 2023 (UTC)
thread_title: தலைப்பு
பேச்சு:பேரூர் பட்டீசுவரர் கோயில்

message: பேரூர்க் கோயிலைக் கட்டியது கொங்க வேட்டுவர் என்பதற்கு ஆதாரம் தரவும்.
கோயிலின் தல விருட்சம் பன்னீர் மரம். இறவாப் பனையும், பிறவாப் புளியும் தலத்தின் சிறப்புகளே தவிர தல விருட்சங்கள் அல்ல.--
replies: text: அதிகாரபூர்வ தளத்தில் கரிகால சோழன் கட்டியதாகவே தரப்பட்டுள்ளது. அதனால் மாற்றத்தை மீள்வித்திருக்கிறேன்.--Kanags \உரையாடுக 23:20, 5 சூன் 2015 (UTC)
thread_title: ஆதாரம்
பேச்சு:சங்கீத கலாநிதி விருது

message: இந்தக் கட்டுரையின் பட்டியலிலுள்ள பெரும்பாலான கலைஞர்கள் குறித்த விரிவான கட்டுரைகளை பயனர்:Uksharma3 உருவாக்கியுள்ளார்! --மா. செல்வசிவகுருநாதன் (பேச்சு) 02:49, 10 மே 2014 (UTC)

message: கட்டுரை எழுத உசாத்துணை: 
*On melodic strings of virtuosity 
*ஆங்கிலக் கட்டுரை
thread_title:  கே. எஸ். நாராயணசுவாமி 

message: கட்டுரை எழுத உசாத்துணை:
* 
* முத்தையா பாகவதரின் இசைக்கு உருவாக்கப்பட்ட சிறந்த நடனம்
* Muthiah Bhagavatar - ஆங்கில விக்கி கட்டுரை
thread_title:  ஹரிகேசநல்லூர் முத்தையா பாகவதர்
பேச்சு:யோகி ராம்சுரத்குமார்

message: இக்கட்டுரையில் மேற்கோளாக பாலகுமாரனின் வலைப்பூ தரப்பட்டுள்ளது. தனிநபர்களின் வலைப்பக்கங்களை மேற்கோளாகத் தருவது சரியா?--Booradleyp1 (பேச்சு) 05:21, 16 மே 2014 (UTC)
replies: text: தனிநபர்களின் வலைப்பக்கங்கள் ஆதாரமிக்கவையாக இருக்க முடியாது.--AntonTalk 18:24, 16 மே 2014 (UTC)
thread_title: சரியா?
பேச்சு:சிறீ வெங்கடேசுவரா மருத்துவக் கல்லூரி மற்றும் ஆராய்ச்சி நிறுவனம்

message: வெங்கடேசுவரா என்றல்லவா இருக்க வேண்டும்? ஏன் வேங்கடேசுவரா என்றுள்ளது?--நந்தகுமார் (பேச்சு) 07:19, 17 மே 2014 (UTC)

message: இதில் வெங்கடேசுவரா என்பதே சரியானது ..
thread_title:  சரியானவை
பேச்சு:டொனமூர் அரசியலமைப்பு

message: டோனமூர் சீர்திருத்தம் பற்றித் தனிகட்டுரையும் டோனமூர் அரசியலமைப்பு பற்றித் தனிக்கட்டுரையும் இருப்பதைக் காட்டிலும் இரண்டும் ஒன்றாகவே இருக்கலாம் எனக் கருதுகிறேன். (கருத்து மட்டுமே :))--சோடாபாட்டில்உரையாடுக 07:28, 19 மே 2014 (UTC)
replies: text: :இரண்டும் ஒன்று தான். இணைக்கலாம்.--Kanags \உரையாடுக 07:57, 19 மே 2014 (UTC)

text: --♥ ஆதவன் ♥ ｡◕‿◕｡</sup>  ♀ பேச்சு ♀ 14:54, 19 மே 2014 (UTC)

message: உசாத்துணை பட்டியல் இணைத்தால் நன்றாக அமையும். Ssilojan (பேச்சு) 07:56, 28 ஆகத்து 2022 (UTC)
thread_title:  உசாத்துணை
பேச்சு:டார்சான்

message: ==Untitled==
ஏன் டார்சான் (Tarzan) என எழுதாமல் டார்ஜான் என எழுதுகிறார்கள்? za எப்போதும் ஜ என தமிழக வழக்கில் எழுதப்படுகிறது. இது சரி தானா?--Kanags \உரையாடுக 10:43, 19 மே 2014 (UTC)
replies: text: z என்ற எழுத்திற்கு இணையாக ஜ என்ற எழுத்தை எல்லா இடங்களிலும் எடுத்துக் கொள்ள முடியாது. azarudeen என்பதை அசாருதீன் என்றே எழுதுகிறோம். nazimudeen என்பதை நசிமுதீன் என்று எழுதுகிறோம். நஜிமுதீன் என்றால் செயற்கையாக இருக்கும். அதைப் போல z என்ற எழுத்து சொல்லின் இடையில் வரும்பொழுது மென்மையாக ஒலிக்கும். இப்படி இடையில் வந்தால் ச என்ற எழுத்தை இட்டு எழுதுவதே தமிழக வழக்கம். ஜ என்று எழுதினால் செயற்கையாக இருக்கும், அப்படி எழுதுவதும் இல்லை. சிலர் z என்ற எழுத்திற்கு இணையாக ஸ என்ற எழுத்தைப் பயன்படுத்தியதும் உண்டு. ச என்ற எழுத்து sa  என்ற ஒலிக்குப் பயன்படுத்துவதால், ஸ என்ற எழுத்தை za என்ற ஒலிக்குப் பயன்படுத்துவர்.  (கூடுதல் குறிப்பு: இப்படி வந்தால் மலையாளத்தில் ஸ என்ற எழுத்தை இட்டு எழுதுவர். ) -தமிழ்க்குரிசில் 08:32, 17 சூன் 2014 (UTC)
பேச்சு:இசுதான்புல்

message: இக்கட்டுரை 75,601 பைட்டுகள் இருந்தும் திரையில் தென்படவில்லை: நூக் கட்டுரைப்போன்று வார்ப்புருக்களில் பிழைகள் இருக்கிறது என நினைக்கின்றேன்.--யாழ்ஸ்ரீ (பேச்சு) 11:44, 19 மே 2014 (UTC)
replies: text: convert வார்ப்புருவில் சிக்கல். எதிர் மறையான (-) எண்களை மாற்றுவதில் பிரச்சினை உள்ளது.--Kanags \உரையாடுக 12:06, 19 மே 2014 (UTC)

message: @அன்டன் அவர்களே இக்கட்டுரையில் நுற்பட்டியல் பகுதியில் உள்ளவை அவசியமானவையே ஏனெனில், இக்கட்டுரையில் பல மேற்கோள்களில் harvnb வார்ப்புரு பயன்படுத்தப்படுகின்றது. மேற்கோளைச் சொடுக்கி மேற்கோள் பகுதிக்கு வந்து மேற்கோளில் உள்ள இணைப்பைச் சொடுக்கினால் அது நூற்பட்டியலிலுள்ள நூலுக்கு இணைப்பாகச் சென்று அதனை Highlight செய்கின்றது. ஆகவே நுற்பட்டியல் பகுதியில் உள்ளவற்றை நீக்க வேண்டாம். தொகுப்பை மீள்விக்கும்படி கேட்டுக்கொள்கின்றேன். --ஸ்ரீகர்சன் (பேச்சு) 13:18, 22 மே 2014 (UTC)
replies: text: பொதுவாக மிக அதிகளவான ஆங்கில நூற்பட்டியல், வெளியிணைப்புகள் த.வி.யில் பயன்படுத்துவது குறைவு/இல்லை. மேலும், harvnb பிழையாக அல்லது வெளியிணை இல்லாமலுள்ளது. இச்சிக்கல் இல்லை என்றால் சேர்த்துவிடுங்கள். அல்லது நூற்பட்டியல் சேர்ப்பது பற்றி வேறு யாரி கேட்டுப்பாருங்கள். எனக்குத் தெரிந்தவரை மிக அதிகளவான ஆங்கில நூற்பட்டியல்கள் நீக்கப்படுகின்றன. --AntonTalk 13:31, 22 மே 2014 (UTC)
replies: text: :harvnb சரியாக வேலைசெய்கின்றது. harvnb மூலம் மெற்கோளாக உள்ளிடப்பட்டுள்ளதால் நூற்பட்டியலை இட்டுவிடுகின்றேன்.--ஸ்ரீகர்சன் (பேச்சு) 19:14, 22 மே 2014 (UTC)
replies: text: ::எனக்கு சரியாக வேலை செய்வில்லையே. வேறு யாராவது இது தொடர்பில் கருத்துக் கூறவும். --AntonTalk 18:10, 25 மே 2014 (UTC)
thread_title: நூற்பட்டியல்
வார்ப்புரு பேச்சு:2014 தமிழ்நாட்டில் இந்திய நாடாளுமன்றத் தேர்தல் (வாக்குப்பதிவு புள்ளிவிவரம்)

message: இந்தக் கட்டுரையில் உள்ள தொகுதி வாரியாக முழுமையான விவரம் எனும் பகுதியினை முழுமை செய்யத் தேவையான தகவல்களை இந்தியத் தேர்தல் ஆணையம் இன்னமும் வெளியிடவில்லை. தகவல்கள் வெளியானதும் இப்பகுதி இற்றை செய்யப்படும். --மா. செல்வசிவகுருநாதன் (பேச்சு) 05:11, 20 மே 2014 (UTC)
replies: text: சட்டமன்ற தொகுதி வாரியாக வேட்பாளர்கள் பெற்ற வாக்குகள் விபரம் வெளியிடப்பட்டுள்ளது ஆனால் ஆண்கள் பெண்கள் என்று பிரிக்கப்படவில்லை. --குறும்பன் (பேச்சு) 02:28, 30 மே 2014 (UTC)
தகவலுக்கு நன்றி, குறும்பன். என்ன செய்யலாம் என்பதனை பார்க்கிறேன். --மா. செல்வசிவகுருநாதன் (பேச்சு) 03:16, 30 மே 2014 (UTC)
இங்குள்ள தகவல்கள் நமக்கு ஓரளவு உதவும்! --மா. செல்வசிவகுருநாதன் (பேச்சு) 03:38, 30 மே 2014 (UTC)

message: இக்கட்டுரையை நாம் இருவரும் உருவாக்கி, வளர்த்தெடுத்திருந்தோம். நிறைய அட்டவணைகள் நிரப்பப்படவில்லை. எனவே நிரப்பப்படாத அட்டவணைகளை நீக்கிவிட்டு, இக்கட்டுரையை ஒரு வார்ப்புருவாக மாற்றி விடலாமா?  வார்ப்புருவை முதன்மைக் கட்டுரையில் இட்டுவிடலாம். இதன் மூலமாக நமது முந்தைய உழைப்பும் வீணாகாமல் இருக்கும். இந்தக் கட்டுரையும் அரைகுறையாக இருக்காது! உங்களின் கருத்தைத் தெரிவிக்கவும். - மா. செல்வசிவகுருநாதன் (பேச்சு) 14:39, 20 மார்ச்சு 2024 (UTC)
replies: text: அப்படியே செய்துவிடலலாம். தரவுகள் கிடைக்காததால் அட்டவணையை நிரப்ப முடியவில்லை - குறும்பன் (பேச்சு) 22:30, 20 மார்ச்சு 2024 (UTC)
thread_title:  ஒன்றிணைக்கப் பரிந்துரை